ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041436
ขอให้จัดสรรเจ้าหน้าที่ตัดกิ่งไม้ บริเวณ (ไม่ทราบบ้านเลขที่) ซอยสมเด็จพระเจ้าตากสิน 21 แยกวัดราชวรินทร์ แยก 14 แขวงสำเหร่ เขตธนบุรี กรุงเทพมหานคร จุดสังเกต บ้านหลังดังกล่าวมีพื้นที่กว้าง กินพื้นที่บริเวณซอยสมเด็จพระเจ้าตากสิน 21 ตั้งแต่กลางซอยจนถึงท้ายซอย โดยการเดินทางเข้าไปบ้านหลังดังกล่าวนั้น สามารถที่จะเข้ามาในบริเวณ ซอยสมเด็จพระเจ้าตากสิน 21 (ไม่ทราบระยะทาง) ได้เลย จากนั้นเดินทางเข้าไปภายในซอยวัดราชวรินทร์ แยก 14 ก่อนถึงวัดราชวรินทร์ เดินทางเข้าไปจนถึงบ้านหลังที่ 8-9 จะพบกับด้านหลังบ้านหลังดังกล่าวอยู่ซ้ายมือ มีกำแพงสูง  เนื่องจากผู้ร้องแจ้งว่า บ้านหลังดังกล่าวมีลักษณะเป็นบ้านเรือนไทย ด้านบนเป็นไม้ ด่านล่างเป็นปูน (ผู้ร้องไม่ทราบว่าบุคคลใดเป็นเจ้าของบ้าน) โดยภายในบ้านไม่มีผู้อยู่อาศัย มีเพียงเจ้าหน้าที่ตัดแต่งต้นไม้เท่านั้นที่จะเดินทางเข้ามาตัดแต่งต้นไม้เป็นครั้งคราว ซึ่งบ้านหลังดังกล่าวมีกิ่งไม้ยื่นออกมา เป็นลักษณะของกิ่งไม้จากต้นไม้ที่ยืนต้นตาย โดยกิ่งไม้ได้มีการยื่นออกมาจากบริเวณบ้านพาดไปเกี่ยวกับตึกที่อยู่อีกฝั่ง ประกอบกับปัจจุบัน (วันที่ 3 ตุลาคม 2566) เป็นช่วงหน้าฝน มีลมพายุ ส่งผลทำให้ใบไม้ร่วงแล้วไปอุดตันบริเวณท่อระบายน้ำ นอกจากนี้ยังไปบดบังสัญญาณโทรทัศน์อีกด้วย ผู้ร้องแจ้งว่า เมื่อไม่นานมานี้ (ผู้ร้องไม่สามารถระบุระยะเวลาที่แน่นอนได้) ได้มีเจ้าหน้าที่ (ผู้ร้องไม่ทราบว่าเป็นเจ้าหน้าที่จากหน่วยงานใด) ได้เดินทางเข้ามาตรวจสอบและได้พูดคุยกับเจ้าของบ้าน หลังจากนั้นเจ้าของบ้านได้ดำเนินการตัดแต่งต้นไม้ที่อยู่ในบริเวณบ้านแล้ว แต่ในส่วนของต้นไม้ยืนต้นตาย ที่กิ่งยื่นออกมาจากบริเวณบ้านนั้นยังไม่ได้รับการตัดแต่ง ทำให้ผู้ร้องยังคงได้รับความเดือดร้อนจากการถูกบดบังสัญญาณโทรทัศน์ และใบไม้ร่วงไปอุดตันท่อระบายน้ำ ส่งผลให้ในเวลาที่ฝนตก บ้านของผู้ร้องน้ำท่วม ประสบปัญหามา เป็นระยะเวลาประมาณมากกว่า 3 ปี มีผู้ที่ได้รับความเดือดร้อนมากกว่า 10 หลังคาเรือน ผู้ร้องยังไม่เคยแจ้งเรื่องไปยังหน่วยงานใด จึงประสงค์ให้หน่วยงานที่เกี่ยวข้องดำเนินการจัดสรรเจ้าหน้าที่ตัดกิ่งไม้บริเวณดังกล่าว เพื่อบรรเทาทุกข์ให้แก่ผู้พักอาศัยในพื้นที่ต่อไป (ผู้ร้องประสงค์ปกปิด ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata